Da Anna Larki blev 18 år, kunne hun mærke, at hun ikke var som mange af hendes veninder. Men hun kunne ikke dele det med sin muslimske familie.

Det endte med trusler om vold og skrigende telefonsamtaler, da Anna Larki skulle afsløre sin største hemmelighed.

Anna Larki er vokset op i en muslimsk familie, hvor traditioner og ære har været en vigtig del af hverdagen.

Hun er vokset op med, at skiller du dig for meget ud, så ender du 'for enden af nogens pegefinger'. Så kan folk pege fingre af dig - og det var ikke ønskværdigt.

Jeg viste jo godt, at jeg skulle vælge. Anna Larki

Da hun som 18-årig begyndte at mærke nogle tanker, som de fleste andre piger ikke har, kunne hun derfor ikke dele dem med familien.

- Det var strengt forbudt. Det var ikke noget man talte om, og det var ikke noget man accepterede, fortæller Anna Larki i 'Go' morgen Danmark' tirsdag.

Anna Larki følte sig nemlig tiltrukket af andre kvinder.

Og det var uforligneligt med at være en del af hendes familie.

- Der var mange ting, der kørte i mit hoved. En af dem var, at jeg jo godt viste, at jeg skulle vælge, siger Anna Larki.

Kaldte kærester for veninder

I lang tid levede Anna Larki derfor et dobbeltliv, og hun måtte være opfindesom for at holde facaden.

- Jeg begyndte at se en masse piger, og så kaldte jeg det jo bare 'min veninde', fortæller Anna Larki.

Men hun kunne ikke skjule sin hemmelighed for evigt, og dobbeltlivet endte brat en dag.

Anna går under jorden

Anna Larki begyndte at komme hos Sabaah, der er et gruppe for LGBT personer med anden etnisk baggrund end dansk, og en dag kom TV-avisen på besøg.

- Vi sad og debatterede hvem der skulle stille op, og der var jo ikke rigtig nogen, der var friske, for det er jo et sensitivt emne - så jeg valgte at stå frem, husker Anna Larki.

Og det gik ikke ubemærket hen i familien.

- Telefonen den begyndte bare at ringe og ringe. Min mor var rimelig tosset. Jeg sad sådan her med telefonen (i strakt arm red.), og jeg kunne stadig høre, hvad hun sagde, fortæller Anna Larki.

Anna Larkis far var også meget gal, og hun endte med at skulle gå under jorden.

Hun fik trusler om vold fra sin egen far.

Nedenfor kan du høre, hvordan Anna Larki sprang ud:

Da Anna Larki blev 18 år, kunne hun mærke, at hun ikke var som mange af hendes veninder. Men hun kunne ikke dele det med sin muslimske familie.

Accept fra omverdenen

Med tiden lærte Anna Larkis forældre delvist at acceptere hendes seksualitet, men det er stadig ikke nemt.

I dag er Anna Larki 26 år, og hun bor i Aalborg med sin kæreste. Hun taler ikke meget med sin mor og far, men har dog god kontakt med en af sine brødre.